Hans forældre var dansk [[Konsul (udenrigstjenesten)|konsul]] i London, købmand Thøger Lorentzen Weggersløff (død 1716) og Kirsten Olufsdatter Bang. Weggersløff blev voluntær [[kadet]] [[1716]], kadet [[1720]], [[sekondløjtnant]] [[1723]], [[premierløjtnant]] [[1732]], [[Kaptajn (militær)|kaptajn]] [[1738]] og [[kommandørkaptajn]] [[1752]]. Han gjorde [[1722]] en rejse til [[Guinea]], [[1726]] gjorde Weggersløff tjeneste i [[Mikkel Bille]]s [[eskadre]] på [[flagskib]]et ''Nordstjærnen''. I sin iver for at forsvare mandskabets formentlige ret ved proviantuddelingen forløb han sig så grovelig mod eskadrechefen, at han belagdes med [[arrest]], men kom dog på grund af sit øvrige gode forhold snart på fri fod igen. Han udviste tidlig betydelige matematiske anlæg, kastede sig derefter over studiet af denne videnskab og foretog [[1729]] en studierejse udenlands; [[1730]] var han på togt til [[Kina]] med en [[Ostindien|ostindiefarer]] og efter hjemkomsten sendtes han på ny udenlands. I [[England]] opholdt han sig til [[1737]] og lagde sig der efter [[hydrografi]], vand- og skibsbygningskunst; efter endt studium ansattes han som lærer for de studerende officerer i [[mekanik]] og [[hydrostatik]], [[1740]] blev han medlem af Artilleri- og Konstruktionskommissionen, og efter sin svigerfaders, navigationsdirektør [[Lorentz Lous]]' død [[1741]] arvede han dennes stilling, som han med megen dygtighed forvaltede til sin død. [[1742]] sendtes Weggersløff til fæstningen [[Glückstadt]], hvor han anlagde nye sluseværker, [[1746]] blev han medlem af den generale havnekommission og 6 år senere af [[Københavns Havn]]ekommission.
Personbillede_savnes Historie Teknologi